
విశ్వవిద్యాలయాలు జాతి నిర్మాణంలో ప్రముఖ పాత్ర వహిస్తాయి. యువశక్తి బలంగా ఉన్న మన దేశానికి, ఆదర్శనీయమైన విశ్వవిద్యాలయాలుండడం ఎంతో అవసరం. వివిధ శాస్త్రాల అధ్యయనంతో పాటు సమాజాభివృద్ధికి ఏ విధానాలు అనుసరణీయమో లోతైన చర్చలు జరిపి ప్రణాళికలు రూపొందించడంలో యూనివర్సటీలదే ప్రధాన బాధ్యత. అయితే మన దేశంలో విశ్వవిద్యాలయాల్లో ఆ ధోరణి క్షీణిస్తుండడం ఆందోళనకరం.ఢిల్లీలోని రామ్జా కళాశాలలో గత వారంగా జరుగుతున్న పరిణామాలు విచారకరం. మేధో సంఘర్షణలు జరగాల్సిన చోట పరస్పరం భౌతిక దాడులకు పాల్పడడం దారుణం. మేధావులు, ఉన్నత విద్యార్థులు ఉన్న చోట విభిన్న భావజాలాలు సంఘర్షించడం కద్దు. అది అవసరం కూడా. భావజాలాల మధ్య సంభాషణ ద్వారానే ప్రత్యర్థి వర్గాన్ని పూర్వ పక్షం చేయాలి. ఆ సందర్భంలో ఎదురైన ఉద్వేగాల్ని నియంత్రించుకొంటూ, ఎదుటివారి వాదనని వినగలిగే పరిపక్వత చూపగలగాలి.వేయి భావాలు వికసించాల్సిన చోట ‘వేయి పడగలు’ వికృతీకరిస్తున్నాయి. రాజకీయ కారణాల రీత్యా మేధో మథనం కాస్తా ఆధిపత్య పోరుగా మారడం దురదృష్టకరం. రాజకీయ నాయకులు వర్సిటీల జోలికి వెళ్ళకపోవడం సమాజానికి శ్రేయస్కరం.- జి. శంకర నారాయణ, హైదరాబాద్

vishwavidyaalayaalu jaati nirmaanamlo pramukha paatra vahistaayi. yuvasakti balangaa unna mana deshaniki, aadarsaneeyamaina vishwavidyaalayaalundada entho avasaram. vividha saastraala adhyayanamtho paatu samaajaabhivruddhiki e vidhaanaalu anusaraneeyamo lotaina charchalu jaripi pranaalikalu roopondinchadamlo universatilade pradhaana baadhyata. ayithe mana desamlo vishwavidyaalayaallo aa dhorani ksheenistundadam aandolanakaram.dhilleelooni ramja kalaasaalalo gatha vaaramgaa jarugutunna parinaamaalu vichaarakaram. medho sangharshanalu jaragaalsina chota parasparam bhautika daadulaku palpadadam daarunam. medhaavulu, unnata vidyaarthulu unna chota vibhinna bhaavajaalaalu sangharshinchadam kaddu. adhi avasaram kuudaa. bhavajalala madhya sambhaashana dwarane pratyarthi vargaanni puurva paksham cheyali. aa sandarbhamlo eduraina udvegaalni niyantrinchukontu, edutivaari vaadanani vinagalige paripakvata chuupagalagaali.veyi bhaavaalu vikasinchaalsina chota ‘veyi padagalu’ vikruteekaristunnaayi. rajakeeya kaaranaala reetya medho mathanam kasta aadhipatya porugaa maaradam duradrushtakaram. rajakeeya naayakulu varsiteela joliki vellakapovadam samaajaaniki shreyaskaram.- ji. sankara narayana, hyderabad